Tenåringsjentene Galleria, Chanel, Aqua og Dorinda fra Manhattan opptrer ved en bursdagsfest under navnet The Cheetah Girls. Etter forestillingen skynder Chanel seg hjem for å fortelle moren om showet, men moren hennes er alt for opptatt med å forberede seg til et stevnemøte med sin nye kjæreste. Galleria kommer hjem til foreldrene sine, som refser henne for manglende ansvar ovenfor hunden deres, Toto. I mellomtiden er Dorinda opptatt med jobben sin som vaktmester ved et samfunnshus.